CELEX: E2013J0007
Language: et
Date: 2013-04-16 00:00:00
Title: Kohtu otsus, 16. detsember 2013 , kohtuasjas E-7/13 – Creditinfo Lánstraust hf. vs. Islandi registriamet ja Islandi riik ( Direktiiv 2003/98/EÜ avaliku sektori valduses oleva teabe taaskasutamise kohta – Tasu võtmise põhimõtted – Läbipaistvus – Kulu mõiste – Omafinantseerimisnõuded )

19.3.2015   
            
            
               ET
            
            
               Euroopa Liidu Teataja
            
            
               C 92/33
            
         KOHTU OTSUS,
   16. detsember 2013,
   kohtuasjas E-7/13
   Creditinfo Lánstraust hf. vs. Islandi registriamet ja Islandi riik
   (Direktiiv 2003/98/EÜ avaliku sektori valduses oleva teabe taaskasutamise kohta – Tasu võtmise põhimõtted – Läbipaistvus – Kulu mõiste – Omafinantseerimisnõuded)
   (2015/C 92/07)
   Kohtuasjas E-7/13 Creditinfo Lánstraust hf. vs. Islandi registriamet ja Islandi riik on Reykjavíki piirkonnakohus (Héraðsdómur Reykjavíkur) järelevalveameti ja kohtu asutamise kohta sõlmitud EFTA riikide lepingu artikli 34 alusel esitatud kohtule TAOTLUSE, mis käsitleb Euroopa Parlamendi ja nõukogu 17. novembri 2003. aasta direktiivi 2003/98/EÜ (avaliku sektori valduses oleva teabe taaskasutamise kohta) tõlgendamist. Kohus koosseisus esimees Carl Baudenbacher, ettekandev kohtunik Per Christiansen ja kohtunik Páll Hreinsson tegi 16. detsembril 2013 järgmise resolutiivosaga otsuse:
   
               1.
            
            
               direktiivi 2003/98/EÜ artiklites 6 ja 7 on sätestatud, et kui avaliku sektori valduses oleva teabe taaskasutamise eest võetakse tasu, tuleb selle arvutamise alused enne tasu kindlaksmääramist sisuliselt läbi vaadata. Läbivaatamine peab näitama, et sellistest tasudest saadav kogutulu ei ületa dokumentide kogumise, koostamise, paljundamise ja levitamise kulusid, millele lisandub mõistlik investeeringutulu. Kui tasu arvestamiseks olulised tegurid on ebaselged, tuleb teha vähemalt hinnanguline arvestus. Siiski tuleb tasu arvestamise alus teha kättesaadavaks vaid taotluse korral. See põhimõte kehtib sõltumata sellest, kas tasu on kehtestatud õigusaktiga, asjaomase riigiasutuse poolt või muul viisil;
            
         
               2.
            
            
               kui direktiivi artikli 6 kohane kulu on kindlaks määratud, võib võtta arvesse asjaomaste dokumentide algse kogumise ja koostamisega seoses avaliku sektori asutusele tekkinud kulu. Sellisel juhul tuleb arvesse võtta ka sellega seoses saadud tulu, näiteks tasud ja maksud nagu templimaksud, mis vähendavad ja tasakaalustavad seda kulu;
            
         
               3.
            
            
               kulu kindlaksmääramisel direktiivi artikli 6 alusel võib arvesse võtta avaliku sektori asutuste omafinantseerimisnõudeid. See kehtib vaid siis, kui arvesse on võetud ainult artiklis 6 sätestatud kuluelemente koos mõistliku investeeringutuluga, mis on seotud dokumentide sellise töötlemisega, mis on vajalik nende taaskasutamiseks.